stanford-oval/wikipedia huggingface dataset:
הארצות הקסומות
ספרי הסדרה > ספר 3 - ים הדם האפל

סיפור זה מתרחש בים הארגמן, הים אשר מפריד בין יבשת "הארקונה" הצפונית (לה שייכות בין השאר גולניר וסוקארה) ובין ישבת "אנקון-קונו" הדרומית. התנועה בספר זה מוגבלת מאוד בהיעדר ספינה, והסכנות בספר זה תדירות בהרבה מבשני הספרים הקודמים. (כיוון שכל הפלגה עשויה להביא לסכנות כדוגמת סופות, התקפות שודדי ים ולעיתים אפילו התקפות מצד מפלצות ימיות)
בין קווי העלילה הבולטים התנקשות בעמקא, מלך שודדי הים, הצטרפות לבית הספר לקוסמים בעיר דוואומר, חיפוש אוצרות באיים חבויים ועוד.
בספר 718 מקטעים.
ספרי הסדרה > ספר 4 - מישורי החשיכה הזועקת

הספר מתרחש במישורי עשב אדירים, כדוגמת סיביר או מונגוליה.
בין קווי העלילה הבולטים, שחרור העיר וריס קורין עבור מלך סוקארה (המשך קווסט מהספר הראשון), חילוץ מלך הארקונה הכלוא (מתקשר לקווסט מהספר החמישי), חיסול השליט הטיראן בן האלמוות קאשוף (מבוסס על האגדה הרוסית על הנבל קאשי מסיירטני, בן האלמוות) השולט בכפר וודיה. (באמצעות מציאת וחילוץ נשמתו, השמורה באי מרוחק בים הארגמן, במהלך ספר 3)
זה היה הספר הראשון בסדרה אשר הציג את הקונספט של סביבה קשה להישרדות. בשממה, חייב השחקן להתמודד עם אתגרי ניווט חוזרים ונשנים על מנת למצוא די אוכל, ובחלקים הקרים בצפון השממה, השחקן מאבד מבריאותו באופן קבוע עד שהוא חוזר לדרום אם הוא אינו לבוש בהתאם למזג האוויר.
בספר 710 מקטעים.
ספרי הסדרה > ספר 5 - חצר הפנים הנסתרות

ספר זה היה הספר הראשון אשר נכתב באנגלית, אך מעולם לא תורגם לעברית.
הספר עוסק באומת אוטאקו (השואבת השראה מהאימפריה הביזנטית), אשר שולטת בממלכת הארקונה העתיקה". (בדומה לאגדת המלך ארתור, אשר שחרר את בריטניה מעול האימפריה הביזנטית) אם השחקן משחרר את מלך הארקונה העתיקה מהכלא בספר הרביעי, המלך יכול לכבוש את המדינה חזרה, לסלק את הכיבוש האוטאקי, ולהחזיר שגשוג למדינה. בספר מופיעה גם טירה נטושה בהארקונה, אותה יכול לשפץ השחקן, ולהחזיק בה.
מרבית המשימות הנותרות בספר עוסקות במשימות אותן מקבל השחק מהממשלה האוטאקית. (החצר על שמה קרוי הספר) הממשלה האוטאקית מבוססת על אריסטוקרטיה (או אוליגרכיה) של אצילים השולטים במדינה, אשר באופן מסורתי לובשים מסיכות ומסתירים את פניהם זה מזה. מלך אוטאקו עצמו נולד ללא פנים כלל.
בספר 723 מקטעים.
ספרי הסדרה > ספר 6 - אדוני השמש העולה

גם ספר זה לא תורגם מעולם לעברית.
הספר מתרחש במדינה בשם אקאצוריי, המקבילה ליפן הקלאסית בתקופת הייאן.
בדומה לספר הראשון, ממלכה שסועת קרבות, גם אקאצוריי עוברת במהלך המשחק הפיכה. שוגון בשם יוריטומו הכריז על עצמו כשליט של מזרח המדינה, בעוד שהקיסר הצעיר שולט במדינה באופן פורמלי בלבד, כאשר עיקר הכוח מוחזק בידי הנגיד שלו, לורד קיומורי, אשר שולט במערב המדינה. המדינה על סף מלחמת אזרחים. (רמז ליפן במלחמת גנפיי שבין שבט טאירה בהובלת טאירה נו קיוֹמוֹרי, ומינאמוטו נו יוריטומו - אשר שמותיהם הועתקו לספר)
בשונה מממלכה שסועת קרבות, באדוני השמש העולה, המלחמה עצמה לעולם אינה מתחילה בפועל, והשחקן משתתף רק בהכנות לקראתה בשני הצדדים.
משימות משמעותיות נוספות היא השבת פנינת טאטסו מהדרקון הגדול, שיטוט ביער קוואידן ולמידת סודותיהם של הטנגו, וביקור בפגודה השחורה.
בספר 750 מקטעים.
ספרי הסדרה > ספר 7 - ממלכתו של המלך-נחש

הספר האחרון שנכתב בסדרה, בשנת 2018 (22 שנה לאחר ביטול הפרויקט המקורי), בעקבות קמפיין Kickstarter מוצלח.
הספר מתרחק בג'ונגלים ביבשת הדרומית אנקון-אונו. מדינה הדומה לדרום אמריקה.
עולם הרוחות, אלאז קארקן, מקושר מאוד לאזור זה בעולם, מה שמאפשר לשחקן לנוע בעולם הרוחות, ולפנות לקרבות רוחניים, באמצעות מאפיין חדש בשם "נאהואל". בשל החום הכבש באקנון אונו, שימוש ברוב סוגי השריון פוגעים ביכולת השחקן להילחם. המשימות בספר זה כוללות הפעלת הטיטן בבורוטק, החזרת הסדר לחורבות תרשיש באמצעות מציאת האשם בנפילתה, והבסת המלך-נחש נאמאגל. (קרב אשר דורש השלמת מספר מיני-קווסטים בעצמו)
בספר 1,200 מקטעים.
ספרי הסדרה > ספר 8 - מדבר החולות הנודדים

ספר זה מעולם לא יצא לאור.
הספר היה צפוי לעסוק במדבר העצמות ביבשת אנקון קונו, אשר היה מבוסס ככל הנראה על מדבר הסהרה. בראיונות על דייוויד מוריס נאמר כי אזור זה היה צפוי להיכתב בהשראת סיפורי אלף לילה ולילה, ולהכיל יצורים כדוגמת ג'ינים. המדבר היה צפוי להכיל גם אזור ערבה כחולה, אשר ב-6 הספרים הראשונים צוין כי מכיל נוודים כחולי עור - צאצאי האוטאקים מהספר החמישי "חצר הפנים הנסתרות". שבטים נוספים היו אנשי הזהב, אשר היו נעים ממקום למקום בתיבות מעופפות. נקודה נוספת באזור אשר צוינה בספרים קודמים היא עיר הצופים לכוכבים, ומדינת החבויים, אשר ניתן לשער שהקבילו למדינות נפאל, טיבט ובוטאן.
הביטוי משם הספר האנגלי מגיע מהסונטה אוזימנדיאס של פרסי ביש שלי, המספרת על נווד אשר מוצא את פסלו המתפורר והמכוסה בחול של מלך מצרים רעמסס השני, ועוסק בניגוד בין כוחו האדיר בחייו ובין המעט ששרד מהאימפריה שלו עם חלוף הזמן.
ספרי הסדרה > ספר 9 - אי אלף הצריחים

ספר זה מעולם לא יצא לאור.
הספר היה צפוי לעסוק במדינת קריסופרייז ובמערב ים הקביים.
משוער כי קריסופרייז הייתה מקבילה להודו, ומספר עדויות מהספרים הקודמים תורמות לכך, כדוגמת דת "מלומד השלום" המבוססת על הבודהיזם, אשר הופיעה גם באקצוריי. (כמו במציאות, בה הבודהיזם הופיעה בהודו, וחילחל בהמשך ליפן)
ספרי הסדרה > ספר 10 - לגיונות המבוך

ספר זה מעולם לא יצא לאור.
הספר היה צפוי להתרחש ביבשת המערבית אטיקלה, אשר נראה שהייתה מבוססת על המיתולוגיה היוונית, ונמצאת מעט צפונית לקריסופרייז בה עסק ספר 9. מרבית שמות הערים באזור בעלי שם יווני, (כגון קראטוס, סקיוס וטלאוס) ובמפת האזור, המבנים אשר מציינים ערים גדולות בעלי עיצוב יווני. המילה למבוך במקור האנגלי היא לבירינת, המבוך בו כלא מלך יוון את המינוטאורוס לפי האגדה היוונית הקלאסית. השם אטיקלה עשוי להתייחס למחוז היווני אטיקה.
ספרי הסדרה > ספר 11 - העיר בעננים

ספר זה מעולם לא יצא לאור.
הספר הזה היה צפוי להיות מוגבל לעיר יחידה (בשונה משאר הספרים, אשר עסקו בשטח נרחב יותר) בשם דנגור ב"אזור האסור". מעט מאוד נאמר על העיר לאורך הסדרה, מלבד העובדה שהיא נמצאת על פסגת צוקים מכונים "הצוקים הזהובים". נמל דנגור מצוין באחד מהספרים אותם יכול לקרוא השחקן בספריית דווימר, אי המכשפים, בספר השלישי. בספר מספר כותב ממדינת סוקארה כי כשהגיע לעיר, נאלץ להמתין 3 ימים לאישורים, בסופם שולשלו לספינתו קרסים אותם חיבר לספינה, וכך הועלתה ספינתו מעלה אל תוך העיר, כמה מאות מטרים מעלה.
ספרי הסדרה > ספר 12 - אל תוך המעמקים

ספר זה מעולם לא יצא לאור.
ספר זה היה צפוי לעסוק בעולם תת-קרקעי אשר אליו מגיעות גם רוחות המתים ובו שולט האל נגיל, אשר היה נפוץ בעיקר בגולניר מהספר השני. קיימות הפניות רבות לספר זה מהספרים הקודמים, בעיקר בהקשר של מוות, אך גם בירידה למערות תת-קרקעיות ובאמצעים קסומים שונים.
תוכנות > משחק MMO מתוכנן עם חברת Eidos (1996)

בשנת 1996, היוצרים תכננו להשתמש בניסיונם עם ספרי משחק ולהיכנס לתעשיית משחקי המחשב. הם החלו לעבוד עם חברת Eidos Interactive למשחק MMO. Eidos לא האמינה באותם ימים בקיומו של ביקוש למשחקי MMO, אך הביעה די סקרנות כדי להתחיל תהליך מחקר בנושא והקצתה לתהליך אנשים. תוכניות הצוות למשחק היו שאפתניות מאוד וכללו בינה מלאכותית אשר תתאים את המשחק לשחקן הספציפי לאורך המשחק ותייצר חוויות שונות לשחקנים שונים. פרויקט זה לא הצליח עם זאת, והמשחק לא הופץ לבסוף.
מוריס ותומסון הסבירו זאת לימים במספר גורמים - הם טענו שהיו שאפתניים מדי בתכנונם, טענו כי משתפי הפעולה מחברת Eidos לא הבינו את רעיונותיהם והאשימו ניהול כושל מצד חברת Eidos.
תוכנות > FLApp / JaFL (2005-2017)

בשנת 2005, כמעט עשור לאחר ביטול הסדרה, פנה מפתח תוכנה אוסטרלי בשם ג'ונת'ן מאן ליוצרי הסדרה, וביקש את אישורם לפיתוח תוכנה בשפת ג'אווה אליה יכניס את תוכן הספרים, ותאפשר לאנשים לשחק במשחק בלי לקנות את הספרים עצמם. לאחר שקיבל את אישורם, פיתח והפיץ את המשחק באתר SourceForge. המשחק כונה עד לגרסה 1.04 בשם FLApp (קיצור של Fabled Lands App), אך בגרסאות הבאות (1.05-1.06) שמו שונה ל-JaFl (Java Fabled Lands), עקב בקשת הסופרים. (מאחר שהביטוי אפליקציה, App, אשר שימש בשנות ה-2000 המוקדמות כביטוי בלתי יומרני לתוכנה קטנה, הפך לכינוי המקובל גם עבור תוכנה אשר מופצת דרך ערוץ רשמי - כדוגמת התוכנות ב-Google Play או במיקרוסופט סטור המכונות גם הן "Apps")
תוכנות > Megara Entertainment (2011-2012)

בשנת 2011 הפיקה Megara Entertainment אפליקציות משחק למוצרי Apple אפליקציות למכשירים סלולריים. הראשונה ביניהן, אשר התבססה על הספר "ממלכה שסועת קרבות" כללה ציורים וגרפיקה חדשים על ידי המאייר המקורי Russ Nicholson ושוחררה ב-20 בינואר 2011. אפליקציה נוספת שוחררה ביוני 2011, אך בשנת 2012 בחרה המפתחת Megara להפסיק את הפיתוח, החזירה את הזכויות על היצירה לכותבים, ומכירת האפליקציות הקודמות הופסקה.
תוכנות > Prime Games (2021)

משחק מחשב נוסף, המתרחש בעולם הארצות הקסומות מפורסם בסטים, ומופץ על ידי חברת "Prime Games", המשחק שוחרר ב-20 במאי 2021.
ספרים נוספים

מערכת משחק למספר שחקנים ו-12 ספרי רקע נוספים על ספרי המשחק היו אמורים להיכתב בידי הכותבים שיין גארבי וג'יימי וואליס מההוצאה לאור Greywood Publishing, אך רק ספרים בודדים הוצאו לבסוף בשנת 2011 עד שלבסוף פרויקט זה נזנח גם הוא.
הערות שוליים

↑  הקמפיין באתר KickStarter
↑  bit-tech.net
↑  Java Fabled Lands באתר SourceForge
↑  Fabled Lands באתר סטים
↑  Fabled Lands Blog - Announcement of Iphone application
הרי הזהב של אלטאי

הרי הזהב של אלטאי הוא השם הקיבוצי שניתן לשלושה אזורים ברפובליקה של אלטאי בדרום סיביר ברוסיה, עת הוכרזו בשנת 1998 כאתר מורשת עולמית. שלושת האזורים הם:
רמת אוקוק (Укок) בשטח של 2,529.04 קמ"ר;
אלטייסקי זפובדניק, כולל אגם טלצקוייה (Озеро Телецкое; אלטאי Алтын Кöл - ימת הזהב) - 9,657.53 קמ"ר;
קנטונסקי זפובדניק כולל הר בלוחה (Белуха; אלטאי Muztau - מוזטאו) - 3,928 קמ"ר.
ההכרזה מקיפה שטח כולל של 16,114.57 קמ"ר בהרי אלטאי.
מקורם של ההרים בפלאוזואיקון המאוחר, כאשר היבשות הקדומות לאוראסיה וגונדוונה נפגשו זו עם זו ויצרו את פנגיאה. עם זאת בהרים סלעים מוקדמים יותר מהפרקמבריון ומאוחרים יותר מהמזוזואיקון ומהקנוזואיקון. הגורם שהשפיע יותר מכל על נופם של ההרים הוא תהליכי היווצרותם ונסיגתם של קרחונים, ומבין כ-1,500 קרחונים בכל רחבי שרשרת ההרים, שוכנים רבים בשטח ההכרזה. באזור מצויים גם אגמים רבים שהידוע שבהם הוא אגם טלצקוייה. האקלים בהרים יבשתי קיצוני עם משרע טמפרטורות משמעותי בין עונת הקיץ הגשומה והחמימה לבין החורף המתאפיין במזג אוויר בהיר וקר.
רמת אוקוק

רמת אוקוק ממוקמת בדרומה של הרפובליקה של אלטאי וגובלת במונגוליה מדרום-מזרח, בסין בדרום ובקזחסטן בדרום-מערבה. האזור מתאפיין בגבעות ובערבה שבה ביצות, נהרות ואגמים. החי ברמת אוקוק כולל מספר מינים בסיכון וביניהם נמר השלג המצוי, הכבש הארגאלי, עיט הערבות והחסידה השחורה.
קנטונסקי זפובדניק

חלק זה של ההכרזה ממוקם בדרום-מערבה של הרפובליקה, לאורך הגבול עם קזחסטן. באזור ערבות, אחו אלפיני, טייגה וטונדרה בהרים שמעליו וקרחונים נרחבים. פריט הנוף הידוע ביותר באזור הוא הר בלוחה. להר שתי פסגות והמזרחית שבהן הנישאת לגובה של 4,506 מטר, היא הפסגה הגבוהה ביותר בהרי אלטאי בתחומי רוסיה. הפסגה המערבית מגיעה לגובה של 4,440 מטר.
אלטייסקי זפובדניק

אזור זה שוכן במזרחה של הרפובליקה והוא תופס את רובו של השטח המוכרז. באזור משתרעים קרחונים, שטחי טייגה, טונדרה ואחו הרריים וכן ערבות. למעלה מ-1,400 צמחים וסקולאריים נסקרו באזור וכמעט שישית מהם אנדמיים למקום. הפאונה כוללת 72 מיני יונקים ו-310 מיני עופות.
אגם טלסקוייה בצפונו של השטח המוכרז הוא האגם הגדול בהרי אלטאי ואגם המים המתוקים השני בגודלו בסיביר, לאחר ימת באיקל. שטחו של האגם הוא 233 קמ"ר, הוא שוכן בגובה של 434 מטר ועומקו המרבי הוא 325 מטר. האגם ארוך וצר וצורתו כשל האות העברית "ר". אורכו מגיע ל-78 ק"מ ורוחבו אינו עולה על 5 ק"מ לכל היותר. האגם מוקף בהרים הנישאים עד לגובה של 2,400 מטר. מוצאו היחיד של האגם הוא בקצהו הצפון-מערבי, ומימיו זורמים בסופו של דבר אל נהר אוב.
נוכחות אנושית

נוכחות אנושית הופיעה באזור לפני כמיליון שנים, ועל כך מעידים ממצאים מיישובים שהוקמו במקום בתקופת האבן הקדומה. הפזיריק, עם קדום שהתגורר ברמת אוקוק בתקופת הברונזה, הותיר אחריו ממצאים רבים בדמות מומיות שהשתמרו באדמה הקפואה, וכן קברים ותילים הנושאים דמיון רב לממצאים דומים שהותירו אחריהם הסקיתים. החל באמצע המאה ה-18 היה האזור לחלק מהאימפריה הרוסית. כיום מיושבים אזורי ההכרזה בדלילות על ידי רוסים ואלטאים, והאחרונים עוסקים בצייד, מרעה ובחקלאות בהיקף מצומצם.
מראה ברמת אוקוק
ימת טלצקוייה
הרי הורליק

| --- | --- |
אין תמונה חופשית
 מידע כללי
 על שם:  William Horlick 
 גובה:  3,940 מ' 
 שטח:  30,310 קמ"ר 
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  85°23′00″S 121°00′00″W﻿ / ﻿85.3833°S 121°W﻿ / -85.3833; -121
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי הורליק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי הורליק
 
הרי הורליק (באנגלית: Horlick Mountains) הם רכס הרים בהרים הטראנס-אנטארקטיים, שבאנטארקטיקה.
לפי כמה מההגדרות הרי הורליק כוללים את רכס אוהיו, גבעות לונג ואת רכס ויסקונסין.
לפי הגדרה מצרה יותר ההרים כוללים את מזרח הרי המלכה מוד, ואת החלק המרכזי של רכס ויסקונסין.
יש הכוללים את הרי ת'יל בהרי הורליק.
ההרים מתנשאים לגובה של 3,940 מטרים מעל פני הים (בהר פאורה).
שטח רכס ההרים 30,310 קמ"ר.
היסטוריה > גילוי ומיפוי ההרים

ההרים נראו מרחוק על ידי משלחת ריצ'רד בירד (אשר חקר את אנטארקטיקה בין השנים 1933–1935):
ההרים נצפו מהאוויר לראשון על ידי קנט ל. ראוסון (Kennett L. Rawson), בטיסתו ב-22 בנובמבר 1934;
ההרים נראו בשנית על ידי קווין בלקבורן (Quin Blackburn) בדצמבר 1934.
חלקים מרכס ויסקונטסין מופו בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בין השנים 1946–1947.
ההרים מופו על ידי התוכנית האנטארקטית של ארצות הברית בהתבסס על תצלומי אוויר שצולמו על ידי צי ארצות הברית בין השנים 1959–1964.
היסטוריה > מקור השם

שמם של ההרים ניתן להם על ידי ריצ'רד בירד.
בירד קרא להרים על שמו של ויליאם הורליק (William Horlick), יצרן מזון שתמך במשלחתו של בירד שנערכה בין השנים 1933- 1935.
לקריאה נוספת

• Gunter Faure, Teresa M. Mensing, , P 201
• Edmund Stump, , P 166
• R. L. Oliver, P. R. James, J. B. Jago, , P 94
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8  מידע גאוגרפי והיסטורי
1 2  ראו ב"לקריאה נוספת" בספרם של  Faure ו-Mensing
↑  הגאולוגיה של הרי ת'יל
↑  מידע גאוגרפי על הר פאורה
↑  מידע גאוגרפי
ואז הגיעה פולי

| --- | --- |

 בימוי:  ג'ון המבורג 
 הופק בידי:  דני דה ויטו, סטייסי שר 
 תסריט:  ג'ון המבורג 
 שחקנים ראשיים:  בן סטילר שריל היינס מארק אדאיר-ריוס קרוליין אהרן קווין הארט ג'ודה פרידלנדר טוד סטאשוויק Mitch Silpa ניק ג'יימסון Kym Whitley תיאודור שפירו Christina Kirk מיסי פייל מישל לי פיליפ סימור הופמן דברה מסינג ג'ניפר אניסטון בוב דישי האנק עזריה אלק בולדווין בריאן בראון ג'סו גרסיה מאסי אוקה כרמית בכר 
 מוזיקה:  תיאודור שפירו 
 צילום:  סימוס מק'גרבי 
 מדינה:  ארצות הברית 
 חברת הפקה:  Jersey Group 
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה 
 הקרנת בכורה:  16 בינואר 2004
 משך הקרנה:  90 דקות
 שפת הסרט:  אנגלית
 סוגה:  קומדיה רומנטית 
 תקציב:  42,000,000$
 הכנסות:  171,963,390$
 הכנסות באתר מוג'ו:   alongcamepolly
 דף הסרט ב־IMDb
 
ואז הגיעה פולי (באנגלית: Along Came Polly) הוא סרט קומדיה רומנטית בבימויו של ג'ון המבורג משנת 2004.
תקציר העלילה

הסרט מספר את סיפורו של ראובן פפר, סוכן ביטוח, המגולם על ידי בן סטילר. ראובן הוא אדם זהיר, היגייני מאוד, שמתחתן עם הבחורה הטובה הראשונה שהוא פוגש. בירח הדבש שלהם היא שוכבת עם מדריך הצלילה שלהם, וראובן חוזר לבית שהם קנו ביחד. חברו הטוב מזמין אותו למסיבה, שם הוא פוגש את פולי (ג'ניפר אניסטון), ילדה שלמדה איתו בבית הספר. פולי מבולגנת, ספונטנית, חובבת הרפתקאות ואוכל חריף, ההפך הגמור מראובן. המפגשים הראשונים מלווים בהרבה מבוכה וצחוק, אבל לאט לאט האהבה גוברת על כל המכשולים.
צוות השחקנים

בן סטילר בתפקיד ראובן פפר
ג'ניפר אניסטון בתפקיד פולי פרינס
דברה מסינג בתפקיד ליסה קרמר
פיליפ סימור הופמן בתפקיד סנדי לייל
אלק בולדווין בתפקיד סטן אינדורסקי
האנק עזריה בתפקיד קלוד
מיסי פייל בתפקיד רוקסן
בריאן בראון בתפקיד לילנד ואן לאו
ג'סו גרסיה בתפקיד חבייר
מישל לי בתפקיד ויויאן פפר
בוב דישי בתפקיד אירווינג פפר
מאסי אוקה בתפקיד וונסוק
הפיגוע ברכבת התחתית של סנקט פטרבורג

| חלק מהסכסוך בצפון הקווקז וגל הטרור האסלאמי באירופה |
| --- | --- |

תחנת ככר סנאיה
 תאריך:  3 באפריל 2017
 מקום:  הרציף בין תחנת ככר סנאיה לתחנת המכון הטכנולוגי ברכבת התחתית של סנקט פטרבורג
 מטרה:  אזרחים
 קואורדינטות:  59°54′59″N 30°19′07″E﻿ / ﻿59.91639°N 30.31861°E﻿ / 59.91639; 30.31861
 סוג:  פיגועי תופת
 נשק:  מטען חבלה עמוס רסס
 הרוגים:  15
 פצועים:  88
 מבצע:  אכברג'ון ג'לילוב
 מספר מפגעים:  1
  (למפת סנקט פטרבורג מוגדלת) הפיגוע ברכבת התחתית של סנקט פטרבורג(למפת סנקט פטרבורג רגילה) הפיגוע ברכבת התחתית של סנקט פטרבורג 
הרציף בתחנת המכון הטכנולוגי בו התרחש הפיגוע.
הפיגוע ברכבת התחתית של סנקט פטרבורג היה פיגוע תופת שהתרחש ב-3 באפריל 2017, ברציף שבין תחנות כיכר סנאיה ותחנת המכון הטכנולוגי של הרכבת התחתית של סנקט פטרבורג שברוסיה. על פי נתוני משרד הבריאות של רוסיה 14 בני אדם נהרגו ועוד 49 נפצעו, לאחר מכן עקב מות אחד הפצועים עלה המניין ל-15 הרוגים.
זהו הפיגוע הראשון בתולדות הרכבת התחתית של סנקט פטרבורג שנהרגו בו אנשים (אומנם בשנת 1996 אירע פיגוע בין התחנות "ככר לנין" ו"ויבורגסקאיה", אך אז לא היו הרוגים ואדם אחד נפצע).
הפיגוע

ב-3 באפריל 2017, בשעה 14:40 שעון מקומי התפוצץ מטען חבלה, עמוס רסס כדוגמת מסמרים, בקרון השלישי של הרכבת התחתית ברציף שבין תחנת הרכבת ככר סנאיה ותחנת המכון הטכנולוגי ברכבת התחתית של סנקט פטרבורג, שבצפון רוסיה. לפי נתוני משרד הבריאות של רוסיה לפחות 10 בני אדם נהרגו בפיצוצים ו-47 נפצעו, בהם מספר באורח קשה. בין ההרוגים היו ילדים קטנים.
בתמונות שהגיעו מזירת הפיגוע נראים פצועים שרועים על הרצפה ודלתות רכבת שבורות ומעוכות.
נשיא רוסיה ולדימיר פוטין, שנכח בעיר באותה עת, עודכן בפרטי האירוע. בדיווחים שונים לתקשורת דווח שהתרחש פיצוץ נוסף, אך לבסוף התברר כי למעשה בשעה 14:29 נמצאה פצצה נוספת בתחנת הרכבת "ככר המרי" (פלושצ'אד ווסטאניה) שנוטרלה על ידי חבלני שירות הביטחון הפדרלי
לאחר הפיגוע הוחלט לסגור את תחנות הרכבת "נבסקי פרוספקט", "מאיאקובסקאיה", "ככר המרי", "פארק הניצחון", "אלקטרוסילה", "שערי מוסקבה", "פרונזנסקאיה", "המכון הטכנולוגי", "ככר סנאיה", "גוסטיני דבור" והחל מהשעה 15:40 נסגרה כל תנועת הרכבת התחתית של סנקט פטרבורג ובמקום זאת הנהלת חברת האוטובוסים העירונית ארגנה מוניות שירות שהסיעו נוסעים בין התחנות. זמן קצר לאחר מכן ממשלת סנקט פטרבורג הורתה לכל התחבורה הציבורית בעיר להוביל ולהסיע נוסעים ללא תשלום, כך פעל גם שירות המוניות Uber ו"יאנדקס. מוניות" שהסיעו נוסעים ללא דרישת תשלום. בנוסף בוטל התשלום בנסיעה בכביש האגרה סביב סנקט פטרבורג לאורך שאר יום ה-3 באפריל ועד לשעות הלילה.
הרכבת התחתית שבה לפעילות לקראת השעה 20:44 באופן חלקי והיא חזרה לפעילות מלאה רק לקראת השעה 22:00.
קורבנות הפיגוע

לפי נתוני משרד הבריאות של רוסיה נהרגו 11 איש (7 מהם נהרגו במקום, 3 אחרים בבית החולים ו-1 בעת שפונה לבית החולים), 45 איש נפצעו, 5 מהם במצב קשה. ביום המחרת במשרד עדכנו את הנתונים ודיווח כי נהרגו 14 איש (11 נהרגו מקום ועוד 3 בבית החולים), לאחר מות אחד הפצועים עלה המניין ל-15 הרוגים.
חקירת הפיגוע

ועדת החקירות של רוסיה פתחה בתיק פלילי בסעיף 205 לחוק העונשין הרוסי (פעולת טרור). בהצהרה לתקשורת מסר פוטין כי בנוגע לרקע הפיצוצים נבדק חשד לטרור.
משרד התובע הכללי של רוסיה הודה כי מדובר באירוע טרור ופרסם את תמונתו של המחבל שהניח את הפצצה, כפי שנלכד בצילומי מצלמות האבטחה של התחנה. תחילה הוטל החשד על אזרח רוסי מוסלמי מרפובליקת בשקורטוסטן בשם אנדריי איליאס ניקיטין, אך הלה הסגיר עצמו לידי המשטרה והבהיר שאין לו קשר לפיגוע ולבסוף הוא שוחרר לאחר חקירה בעניינו. לאחר מכן דווח בתקשורת המקומית שהמחבל זוהה כמהגר מוסלמי מקזחסטן, בן 22, בשם מקסים ארישב. ורק לאחר מכן התברר שמדובר במחבל מתאבד שביצע את פיגוע התופת ולאחר בדיקת שאריות דנ"א מהזירה זוהה המחבל כאזרח רוסי יליד קירגיזסטן בשם אכברג'ון ג'לילוב, המזוהה עם האסלאם הקיצוני והמדינה האסלאמית בקווקז.
ב-5 באפריל משטרת סנקט פטרבורג ומינהל סנקט פטרבורג ומחוז לנינגרד של שירות הביטחון הפדרלי עצרו 8 אנשים בחשד למעורבות בארגון הפיגוע.
תגובות

זמן קצר לאחר הפיגוע הוחמרו אמצעי הביטחון ברכבת התחתית של מוסקבה וברכבת התחתית של ניז'ני נובגורוד ובנמלי תעופה ובתחנות הרכבת. בנוסף גם הוגדלה האבטחה סביב תחנות הרכבת התחתית של מינסק ובאוטובוסים וברכבות בפריז.
מנהיגים רבים מכל העולם הביעו תנחומיהם למשפחות הקורבנות ובשעות הערב המאוחרות פוטין הגיע לתחנת "המכון הטכנולוגי" והניח פרחים בפתח התחנה.
מושל סנקט פטרבורג גאורגי פולטאבצ'נקו הכריז על 3 ימי אבל בעיר סנקט פטרבורג החל מה-4 באפריל.
ראו גם

הפיגוע במטרו של פריז (1996)
הפיגועים במוסקבה (2010)
הערות שוליים

↑  הפיגוע בסנט פטרבורג: מניין הנרצחים עלה ל-14, באתר ynet, 4 באפריל 2017
↑  http://tass.ru/proisshestviya/4151387 (ברוסית)
1 2  Скончался пострадавший при взрыве в метро Петербурга // Общее число погибших возросло до 15 человек
1 2  Глава Минздрава сообщила новые данные о числе погибших в результате взрыва в петербургском метро.
1 2  סוכנויות הידיעות, רוסיה: 11 נהרגו בפיצוץ במטרו של סנט פטרבורג, באתר ynet, 3 באפריל 2017
1 2  באתר 0404
↑  סוכנויות הידיעות‏, רוסיה: 11 הרוגים בפיצוצים ברכבת תחתית בסנט פטרסבורג, באתר וואלה, 3 באפריל 2017
↑  НАК подтверждает информацию о предотвращенном взрыве
↑  Скворцова уточнила данные о погибших в результате взрыва в Петербурге
↑  При теракте в Петербурге 11 человек погибли и 45 пострадали
↑  "Public transport of St. Petersburg on April 4 will operate in a special mode (Общественный транспорт Петербурга 4 апреля будет работать в особом режиме)". Fontanka (ברוסית). 4 באפריל 2017. נבדק ב-3 באפריל 2017. {{cite news}}:  (עזרה)
↑  Взрыв в питерском метро: опубликованы фото предполагаемого смертника
↑  Путин посетил место взрыва в метро в Петербурге
↑  Полтавченко: Петербург еще никогда никому не удавалось запугать, не удастся и на этот раз
ישיבת המטה לחקירת הפיגוע, בראשות נשיא רוסיה ולדימיר פוטין, 3 באפריל 2017
נשיא רוסיה ולדימיר פוטין מניח פרחים בכניסה לתחנת "המכון הטכנולוגי" בסנקט פטרבורג, ערב ה-4 באפריל 2017.
חיילים צועדים ברחובות סנקט פטרבורג, זמן קצר לאחר הפיגוע
המודל השיקומי לניהול מקרה

המודל השיקומי של ניהול מקרה (באנגלית: Rehabilitation case management) הוא אחד הגישות המשמשות לניהול מקרה (case management), טיפול ושיקום באוכלוסיות פגועות נפש. המודל השיקומי הוא צירוף של התפקודים המסופקים על ידי מודל התיווך הבסיסי של ניהול מקרה (Broker Case Management) לבין התפקודים הבסיסיים של שיקום פסיכיאטרי. במודל זה מנהל המקרה מתווך עבור המטופל את השירותים והמשאבים אותם הוא רוצה או צריך, והוא עובד יחד עם המטופל כדי לפתח את הכישורים האישיים ואת התמיכה הסביבתית להם הוא זקוק על מנת להתמודד עם מכשולים אישיים וסביבתיים, כדי להשיג את המטרות המוגדרות על ידו.
רקע

המודל השיקומי לניהול מקרה פותח על ידי המרכז לשיקום פסיכיאטרי באוניברסיטת בוסטון ומשלב בין המודל התיווך הבסיסי של ניהול מקרה (Broker Case Management) לבין הגישה של שיקום פסיכיאטרי. מפרספקטיבה יישומית, המודל השיקומי לניהול מקרה מערב את הכלים של ניהול מקרה עם מרכיבים שונים מהכלים של השיקום הפסיכיאטרי. האינטגרציה הזו בין ניהול מקרה (case management) לבין שיקום מובילה להגדרת המודל השיקומי לניהול מקרה כך: 'תהליך בו בני-אדם עם מוגבלות פסיכיאטרית מעורבים במשא ומתן לשירותים אותם הם רוצים או צריכים, ופיתוח המיומנויות ומערכות התמיכה שלהם כדי לשמר את ההצלחה והסיפוק שלהם מהסביבות שנבחרו על ידם, עם הכמות המועטה ביותר של התערבות מקצועית מתמשכת'.
במהות, המודל השיקומי לניהול מקרה מוסיף את הפונקציות של שיקום פסיכיאטרי לפונקציות של המודל התיווך הבסיסי של ניהול מקרה. בעוד שמודל התיווך הבסיסי של ניהול מקרה (Broker Case Management) מדגיש פעילויות כגון: קשר עם לקוחות, תכנון שירותים, חיבור לקוחות לשירותים ותמיכה בשיפור השירותים, הגישה המכווננת שיקום של ניהול מקרה מוסיפה את פעילויות היסוד השיקומיות: קביעת מטרה שקומית כוללת, עריכת הערכה תפקודית ולימוד ישיר של מיומנויות. המטרה הסופית של המודל השיקומי לניהול מקרה היא הרחבת התפקוד של הלקוחות בסביבה שנבחרה על ידם. הפעילויות של מנהל המקרה מכוונות לעזור לאדם לפתח תמיכות ומיומנויות נצרכות ולאפשר גישה לשירותים נוספים שמנהל המקרה לא מספק בעצמו.